कव्वाली के साथ उर्स का समापन
पनवाड़|हजरत ख्वाजाबुरहानुद्दीन चिश्ती रहमतुल्लाह अलेह के उर्स का कव्वालियाें के साथ समापन हुआ। उर्स के पहले दिन जौहर की नमाज के बाद चादर पेश की गई। ईशा की नमाज के बाद मिलाद शरीफ, नात तकरीर कार्यक्रम किया गया। दूसरे दिन जावरा के सलीम अल्ताफ ने हम हुसैन वाले हैं कव्वाली पेश की। कपासन के सलीम साबरी, कोटा अबरार हसन ने बेहतरीन कलाम पेश कर समा बांध दिया। कड़ाके की सर्दी के बावजूद लोग महफिल में बैइे रहे। उर्स कमेटी के सदर लतीफ भाई, व्यवस्थापक नफीस अहमद मंसूरी, सचिव रसीद भाई ने बताया कि पनवाड़ सरपंच सुजाता श्रृंगी, खानपुर सरपंच ललित राठौर सहित बड़ी संख्या में लोगों ने शिरकत की।
hin_Deva hin_Deva